Biliṛufun d ageldun n Kurinti, d mmi-s n Glukkus, mmi-s n Sisifus, agellid ibnan Kurinti. Llan diY wagad i d-iqqaren Biliṛufun d mmi-s n Puzaydun. D netta i inYan gma-s Biliṛus, maca ur iẓra d akken d gma-s. Γef ayagi i yenfa Yer tgelda n Pṛutiyus.
Biliṛufun, ulac akk acu t-ixuṣṣen. Txuṣ-it kan yiwet n tYawsa: yettargu ad yali yiwwas agmar Pigaẓus, agmar-nni bu wafriwen i d-iffYen seg yedammen n Mdusa, asmi i -tt-inYa Piṛsiyus.
Biliṛufun insa yiwen yiḍ deg ufanum (ades temple) n tgennawt Atina. Imi d-yuki, yufa-d Yer tama-s ṛsem n wureY.
Untiya, tameṭṭut n Pṛutiyus, agellid n Tirinti, nettat tella tḥemmel Biliṛufun. Netta ireggla-s. DYa tga akka, tcetka fell-as Yer wergaz-is, tenna-yas d akken ibYa ad igen yid-es. Pṛutiyus, akken ad isbeed Biliṛifun Yef tmeṭṭut-is, ifka-yas tabratt, inna-yas "Ad tt-tawiḍ i ugellid Lukyis." Biliṛufun iwwi-yas-tt. Akken yelli agellid Lukyis tabratt-nni, iYra-tt, yufa d akken isuter-d deg-s ugellid Pṛutiyus, akken ad ineY Biliṛufun. Agellid Lukyis, si tama-ines, akken ad ineY Biliṛufun, yuzen-it ad ineY Ximayṛa (Ximayṛa-agi, d imzizzel, aqqur-is d izem, tafekka-ines d taYaṭ, taṣeṭṭa-ines d azrem. M'ara tettṣuḍu tessufuY times deg imi-s, yerna diYenna tessett imdanen).
Biliṛufun, yerfed ṛsem-nni n wureY i s-d-tefka Atina, iteddu. Iteddu, armi d-imugger Pigaẓus, iga akka, yerra-yas ṛsem-nni, yuli-t, ufgen. Bdan ttnadin Yef Ximayṛa, armi tt-ufan. Biliṛufun ijelb-d Yef Pigaẓus, ibda imenYi d Ximayṛa. Maca deg mi akken iẓra mačči d ayen i wumi izmer s ufus, neY s yifru. Iga akka iddem-d takurt n weldun, igr-itt Yer daxel n yimi-s. Ximayṛa, imi teedda a tt-id-ssusef, teffeY-d seg imi-s tmes, aldun-nni yefsi, dYa tkuffer.
Biliṛufun yiwen wass, yuli Pigaẓus, ibYa ad yali Yer yixef n udrar n Ulampus. DYa Dzus, yuzen-as-id aggen, iqqes Pigaẓus, dYa iYḍel-d Biliṛufun Yer lqaea, immut.
kab_Latn kab_Latn kab_Latn kab_Latn kab_Latn kab_Latn